Diari Oficial de la Generalitat Valenciana


Sumari del DOGV 9991, del 24-11-2024 (2024/12918)

ORDE 1/2024, de 24 de novembre, conjunta de la Conselleria d’Emergències i Interior i la Conselleria de Medi Ambient, Infraestructures i Territori, per la qual s’adopten mesures excepcionals, com a conseqüència del temporal de pluja i vent iniciat el 29 d’octubre de 2024 en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9991

Data del DOGV
:   24-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12460

CVE
:   DBEG-B-7458-87153

Data del document
:   24-11-2024

Organisme emissor
:   Conselleria de Medi Ambient, Infraestructures i Territori / Conselleria d'Emergències i Interior

Tipus de document
:   Ordre

Descriptors 

:   * muntanya
    * contaminació fluvial
    * gestió de residus
    * desastre natural
    * incendi

Des del dia 28 d’octubre de 2024, la Comunitat Valenciana i, de manera molt especial, la província de València en el seu conjunt s’està veent afectada per una DANA d’una intensitat i conseqüències tant en vides humanes com en danys a les infraestructures, sense precedents.

És fonamental garantir que tots els recursos que estan actuant coordinadament des de l’inici, de les diferents administracions públiques, així com d’empreses i altres sectors, i treballant, no només per a assistir les persones afectades, sinó també per a recuperar com més prompte millor els servicis bàsics, puguen exercir adequadament la seua tasca amb seguretat i efectivitat, sent necessari per a això garantir l’adequat acompliment del seu treball, així com la seua mobilitat, donant-los caràcter prioritari sobre qualsevol altre usuari de la xarxa viària i de transport de la Comunitat Valenciana.

En estos moments de l’emergència resulta necessari preservar l’estat actual de les zones més avall detallades per a garantir la realització de tasques de recerca, rastreig i pentinat. Les zones per a preservar són les següents:

Rius i barrancs, i zona d'afecció de la inundació: riu Reatillo, riu Túria, riu Magre; els barrancs: barranc del Poio i la Saleta, rambla de Gallego i l’Horteta, barranco de Pelos, barranc del Pozalet, barranc de Cuchilla de Pedralba que s'unix al Túria a l'altura de Pedralba, y el riu Sot de Chera, que s'unix al Túria a l'altura de Gestalgar. Caixers dels tèrmens municipals de Montserrat, Montroi i Real. Així, com també, les zones d'afecció d'inundació d'estos caixers i barrancs durant la DANA del dia 29 d'octubre: Parc Natural de l'Albufera, zona costera/platja: des de l’extrem del dic d'abric del port esportiu de València, marge esquerre de la desembocadura del riu Túria, fins al límit sud de la província marítima de València en el municipio d’Oliva (riu Molinell).

La limitació de cremes en les zones assenyalades es realitza pel temps necessari per a prosseguir amb les tasques d’emergència requerides en este moment, i es limiten a un termini concret de 10 dies naturals, des de les 00:00 hores del dia 25 de novembre de 2024, fins a les 23:59 hores del dia 4 de desembre de 2024. Per això, ponderats els interessos a salvaguardar, resulta adequada i proporcional a la finalitat perseguida, ja que la mesura adoptada és la menys perjudicial per als drets de tercers, no es prolonga especialment en el temps i és l’única que es pot adoptar per a alcançar la finalitat perseguida.

La base legal la trobem en la Llei 17/2015, de 9 de juliol, del sistema nacional de protecció Civil, entre d’altres en els articles 7 bis i 20 (deure de col·laboració i fase de recuperació).

D’altra banda, la Llei 13/2010, de 23 de novembre, de la Generalitat, de protecció civil i gestió d’emergències conté iguals mesures.

En base a l’anterior, des de l’1 de novembre de 2024 s’han dictat successives ordes, de la consellera de Justícia i Interior, així com conjuntes amb altres conselleries.

No obstant, d’acord amb el que han informat els cossos i forces de seguretat de l’estat, els servicis d’emergències i l’UME, constituït el Centre de Coordinació Operativa Integrat (CECOPI), i seguint les peticions que han estat manifestades, es fa necessari mantenint el caràcter extraordinari i temporal, esta limitació objectiva de crema de residus.

Per tot això, i conforme s’ha acordat en la reunió del CECOPI mantinguda el dia 24 de novembre a les 10:00 hores procedix el següent.

ORDENEM

*Primer*

Que, per la situació d’emergència, resulta necessari preservar l’estat actual de les zones avall destallades per garantir la realització de tasques de recerca, rastreig i pentinat de les zones següents:

Rius i barrancs, i zona d’afecció de la inundació:

![](https://dogv.gva.es/publicaciones/imagesSF/2024/11/24/1216483/punto.gif)     Riu Reatillo

![](https://dogv.gva.es/publicaciones/imagesSF/2024/11/24/1216483/punto.gif)     Riu Túria

![](https://dogv.gva.es/publicaciones/imagesSF/2024/11/24/1216483/punto.gif)     Riu Magre

![](https://dogv.gva.es/publicaciones/imagesSF/2024/11/24/1216483/punto.gif)     Barrancs:

> ![](https://dogv.gva.es/publicaciones/imagesSF/2024/11/24/1216483/circulo.gif)     Barranc del Poio i la Saleta.

> ![](https://dogv.gva.es/publicaciones/imagesSF/2024/11/24/1216483/circulo.gif)     Rambla de Gallego i l’Horteta.

> ![](https://dogv.gva.es/publicaciones/imagesSF/2024/11/24/1216483/circulo.gif)     Barranc de Pelos.

> ![](https://dogv.gva.es/publicaciones/imagesSF/2024/11/24/1216483/circulo.gif)     Barranc del Pozalet.

> ![](https://dogv.gva.es/publicaciones/imagesSF/2024/11/24/1216483/circulo.gif)     Barranc de Cuchilla de Pedralba que s'unix al Túria a l'altura de Pedralba, i el riu Sot de Chera, que s'unix al Túria a l'altura de Gestalgar.

![](https://dogv.gva.es/publicaciones/imagesSF/2024/11/24/1216483/punto.gif)     Caixers dels tèrmens municipals de Montserrat, Montroi i Real.

Zones d’afecció d’inundació d’aquestes lleres i barrancs durant la dana del dia 29 d’octubre.

![](https://dogv.gva.es/publicaciones/imagesSF/2024/11/24/1216483/punto.gif)     Parc Natural de l’Albufera.

![](https://dogv.gva.es/publicaciones/imagesSF/2024/11/24/1216483/punto.gif)     Zona zona costera/platja: des de l extrem del dic d'abric del port esportiu de València, marge esquerre de la desembocadura del riu Túria, fins al límit sud de la província marítima de València en el municipio d’Oliva (riu Molinell).

*Segon*

Amb caràcter general, no resulta compatible, en este moment de l’emergència, i per això, se suspén, per un termini de 10 dies naturals, des de les 00:00 hores del dia 25 de novembre de 2024, fins a les 23:59 hores del dia 4 de desembre de 2024 tota crema de residus en estes zones.

Amb caràcter particular i pel mateix període temporal:

Se suspén la crema de marges de cultiu o de residus vegetals generats en l’entorn agrari o silvícola que comprén els terrenys forestals, els confrontants i aquells situats en la zona d’influència forestal, segons definicions dels articles 2 i 57 de la Llei 3/1993, de 9 de desembre, forestal de la Comunitat Valenciana.

Se suspenen totes les accions o activitats arreplegades en els plans locals de cremes o en autoritzacions nominatives o declaracions responsables per a la crema de marges de conreu o de residus agrícoles o forestals en terrenys forestals, en els confrontants o en la zona d’influència forestal.

Així mateix, no es podrà autoritzar, de manera expressa o mitjançant declaració responsable, la crema de marges de cultiu o de residus agrícoles o forestals en terrenys forestals o en els confrontants o en la Zona d'Influència Forestal.

Tot això, circumscrit als llocs indicats en la present Orde.

  

València, 24 de novembre de 2024

Vicente Martínez Mus.

Conseller de Medi Ambient, Infraestructures i Territori

Vicente Martínez Mus.

Conselleria d'Emergències i Interior